《和府尹虚谷先生和徐子英韵并寄徐子英 其二》
宋代·方一夔

袖手阑干独倚楼，暂舒倦眼对沧洲。云山劝我閒方住，声利萦人懒即休。

后世岂无青史笔，浮生那欠赤泉侯。岩幽得似铜驼陌，粟饭藜羹却易求。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。